১৬৯৮ সালের ২ এপ্রিল ব্রিটিশ পত্রিকা ‘ডক’স নিউজ-লেটার’ এক রিপোর্টে লিখেছিল- ‘গতকাল পহেলা এপ্রিল ছিল বলে গুটিকতক লোককে লন্ডন টাওয়ারে সিংহের গোসল দেখতে পাঠানো হয়েছে’। ‘ওয়াশিং দ্য লায়ন্স’ বা ‘সিংহের গোসল’ বাগধারাটি তৎকালে ব্রিটেনের একটি জনপ্রিয় প্রাঙ্ক ছিল যা কাঁঠালের আমসত্ত্বের মতো অসম্ভব বস্তু বোঝাতে ব্যবহৃত হতো। এ রিপোর্ট হতে বোধ্যগম্য যে, ঐ সময়ে এই দিনটি ব্রিটেনেও পুরোদমে পালিত হতো।